Cuneiform Tablet Kt n/k 589 (AKT 2 17)
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
ma-nu-ki-a-šur a-na bu-ur-sú-en₆ DUMU da-nu-a ù {d}MAR.TU-e-nam iṣ-ba-at-ni-a-tí-ma um-ma ma-nu-ki-a-šur-ma a bur-sú-en₆ ú {d}MAR.TU-e-na-ma um-ma a-tù-nu-ma KÙ.BABBAR ša ú-ṣú-ur-ša-a-šur ta-áš-bi₄-tám ta-dí-ni-a-tí-ma i ki-dim ṣí-a-ma ší-bi₄ ša né-nu i mu-ur-ṣí ni-iš-ta-ak-na-ku-ni šu-ku-ni-a-tí um-ma ma-nu-ki-a-šur-ma a-ma-a a-wi-lu a-ni-ú-tum lu i-de₈-ú i-na ḫa-mu-uš-tim ša šu-ma-bi₄-a ITU.KAM ma-ḫu-ur-ì-lí li-mu-um e-na-a-šur DUMU ì-lí-a a-na KÙ.BABBAR lu AN.NA lu mì-ma lu TÚG.ḪI.A ša-zu-uz-tí ú-ṣú-ur-ša-a-šur a-zi-zu az-ku-ma lu ṣí-ib-tám tal-qé-a a-dí-na-ku-ni-tí um-ma bur-sú-en₆ ú {d}MAR.TU-e-na-ma KÙ.BABBAR ta-dí-ni-a-tí mì-ma i li-bi₄-kà lá-šu IGI ú-zu-a DUMU a-bi₄-li-a IGI PÚZUR-a-šur DUMU i-ku-pì-IŠTAR IGI a-šur-DU₁₀ DUMU PÚZUR-a-šur